Sushi

An  iyo sarong tradisyonal na pagkakang Hapones nin preparadong pigsukaang maluto (鮨飯, sushi-meshi), harus igwa nin pirang asukar sagkod asin, na may kaiba nin mga baryenteng salak (ねた, neta), arug kan pagkakang pangdagat, harus hilaw, asin mga gulay. An mga istilo nin sushi asin an presentasyon kaini iyo manlainlain, pero an sarong susing salak iyo an "sushi rice", inaapod man bilang an , o .

An sushi iyo tradisyonal na gibosa tahaw na granyulang puting bagas, alagad pwede man ipreparar gamit an kayumangging bagas o halipot na granyulang bagas. Ini iyo pinakaharus pigpepreparar gamit an pagkakang pangdagat, arug kan pusit, eel, yellowtail, salmon, tuna o imitation crab meat. An nagkapirang klase nin sushi iyo vegetarian. Harus ining pigsisirbi gamit an pickled ginger (gari), wasabi, asin tawyo (soy sauce). An daikon radish o pickled daikon (takuan) iyo mga popular na garnish para sa pagkakan.

An sushi iyo minsan na nariribong sa sashimi, sarong relatibong pagkakan sa lutuong Hapones na pigbibilog nin piggiriris na maninipis na hilaw na sira o karne sa okasyonal.

Uusipon 

Nagpoon an sushi sa Hapon, na bistado ngunyan na narezushi (馴れ寿司, 熟寿司 – "daing na sira"), na posibleng nakaimbak sa ibinurong maluto nin pipirang bulan sa sarong pagkakataon. Pinupugolan kan laktopermentasyon kan maluto an pagkalapa kan sira; inaapon an maluto bago kakanon an sira. An arug kaining amay na klase nin sushi iyo nagin importanteng pinagkukuanan nin protina sa mga Haponesang konsumidor. An taramong "sushi" iyo nagpopoon sa makalumang pambalarilang klase na dae na ginagamit sa ibang konteksto, asin literal na may kahulugang "maalsom"; an putahe iyo may lasang maalsom asin umami o manamit. Yaon man giraray an narezushi bilang rehiyonal na espesyalidad, karisa-risa bilang funa-zushi gikan sa Prepektura kan Shiga.

An pinakaamay na suratong pagsambit nin sushi sa Ingles na dineskribo sa Oxford English Dictionary iyo sa sarong libro kaidtong 1893, A Japanese Interior, kun sain nasambit an sushi bilang "paikot nin malipot na maluto asin sira, pagkakang pangdagat, o iba pang pampanamit". Igwa nin mas amay na pagsambit nin sushi sa diksyunaryong Hapones-Ingles ni James Hepburn gikan sa 1873, asin sa artikulo kaidtong 1879 manungod sa lutuong Hapones sa pahayagang Notes and Queries.

Kataytayan nin mga ladawan

Padagos na pagbasa

Mga panluwas na takod 

 WikiHow page on making sushi rice

Toltolan 

Hapon